Дзякуючы прафесіяналізму, крэатыўнасці ідэй, жаданню дынамічна развівацца і крочыць у нагу з часам сродкі масавай інфармацыі Гродзеншчыны штогод дасягаюць новых перамог. Гэта паказаў і прэстыжны конкурс “Залатая ліцера”, і тыя шматлікія мерапрыемствы, якія нядаўна праходзілі ў рамках выстаўкі “СМІ ў Беларусі”. Што тычыцца нашага выдання, то рэдакцыя газеты “Дзянніца” ў гэтыя святочныя майскія дні ўзнагароджана дыпломам Упаўнаважанага па справах рэлігій і нацыянальнасцей Рэспублікі Беларусь за высокапрафесійнае асвятленне пытанняў міжнацыянальных і міжканфесіянальных адносін, міжкультурнага дыялога ў нашай краіне і супрацоўніцтва з суайчыннікамі за мяжой.